REPUBLIKA HRVATSKA

VUKOVARSKO-SRIJEMSKA ŽUPANIJA

OŠ „MATIJA GUBEC“ JARMINA

J.J. Strossmayera 1b, 32280 Jarmina

Tel./fax: 032 215-107

Mail: tajnistvo@os-mgubec-jarmina.skole.hr

Klasa: 602-02/17-01-16

Urbroj: 2188-38-01-17-01

Jarmina, 16.02. 2016.

 Sukladno članku 9. Pravilnika o zajedničkome upisniku školskih ustanova u elektroničkome obliku – e-Matici i čl. 72. Statuta Osnovne škole „Matija Gubec“ Jarmina ravnateljica škole Jasna Varga, donosi sljedeću:

**O D L U K U**

**O IMENOVANJU OSOBA ZA UNOS PODATAKA U E-MATICU**

**Članak 1.**

**Franjo Korpar**, tajnik Osnovne škole „Matija Gubec“ Jarmina, imenuje se osobom koja ima dužnost, pravo i odgovornost za unos podataka u e-Maticu za Osnovnu školu „Matija Gubec“ Jarmina za sljedeće evidencije:

* Evidencija odgojno-obrazovnog rada (Ustanove, Popis i Razredni odjeli)
* Upisnik radnika ustanova

**Članak 2.
Razrednici razrednih odjela** za određenu školsku godinu imenuju se osobama koje imaju dužnost, pravo i odgovornost za unos podataka u e-Maticu za Osnovnu školu „Matija Gubec“ Jarmina:

* Upisnik učenika (Osnovni podaci, Obrazovanje, Predmeti i ispiti, Svjedodžbe i izvješća)

**Članak 3.**
Evidencija odgojno-obrazovnog rada obuhvaća podatke o učenicima, razrednim odjelima i organizaciji odgojno-obrazovnog rada u jednoj školskoj godini.

**Članak 4.**

Upisnik radnika poimenična je evidencija svih osoba koje u Školi imaju zasnovan radni odnos na neodređeno ili određeno vrijeme, s punim, nepunim te skraćenim radnim vremenom, koje rade u dopunskome radu ili su vanjski suradnici te ostale podatke značajne za rad ustanova.

**Članak 5.**

Upisnik učenika je poimenična evidencija učenika u ustanovi na temelju školske evidencije iz Matične knjige učenika.

Upisnik učenika treba omogućiti uvid u pedagoške i druge podatke značajne za praćenje učenika tijekom cijeloga njegova školovanja.

**Članak 6.**

Podatke u upisnike unose se:

* za početak školske godine najkasnije do 30. rujna za tekuću školsku godinu,
* tijekom školske godine u roku od sedam dana od nastale promjene podataka,
* za kraj školske godine najkasnije do 7. rujna za prethodnu školsku godinu.

**Članak 7.**

Ova Odluka stupa na snagu danom donošenja, a objavit će se na oglasnoj ploči i mrežnim stranicama Osnovne škole „Matija Gubec“ Jarmina.

Ravnateljica: Jasna Varga